./data/stoa0275/stoa004/stoa0275.stoa004.opp-lat1.xml
Quis enim alius deicensus quam aeternitas? Quis alius aeternitatis status quam semperfuisse et futurum esse ex praerogativa nullius initii et nullius finis?Hoc si dei est proprium, solius dei erit, cuius est proprium, scilicetquia si et alii adscribatur, iam non erit dei proprium, sedcommune cum eo cui et adscribitur  Nam etsi sunt qui dicuntur dii sive in caelo sive in terra nomine, ceterum unus deus pater,ex quo omnia; quo magis apud nos solius dei esse debeat quoddei proprium est, et, ut dixi, iam non proprium esset, quiaalterius esset  Quod si deus est, unicum sit necesse est, utunius sit  Aut quid erit unicum et singulare, nisi cui nihil adaequabitur?quid principale, nisi quod super omnia, nisi quod anteomnia, et ex quo omnia? Haec deus solus habendo est, et solushabendo unus est  Si et alius habuerit, tot iam erunt dii quothabuerint quae dei sunt  Ita Hermogenes duos deos infert  Materiamparem deo infert  Deum autem unum esse oportet, quiaquod summum sit deus est; summum autem non erit nisi quodunicum fuerit; unicum autem esse non poterit cui aliquid adaequabitur;adaequabitur autem deo materia cum aeterna censetur